ცრემლმდენი აირი
ცრემლმდენი აირი — თვალებისა და ლორწოვანი გარსის გამაღიზიანებელი აირმაგვარი ნივთიერებების კრებითი სახელწოდება. გამოიყენება წესრიგის დამცველი ძალების მიერ დემონსტრაციების დასაშლელად და ქუჩების უწესრიგობების აღსაკვეთად. იშვიათად გამოიყენება ასევე სამხედრო სფეროში, როგორც არალეთალური მოქმედების იარაღი. ცრემლმდენი აირი ქიმიური იარაღის კატეგორიას ეკუთვნის, თუმცა საერთაშორისო შეთანხმებების მიერ აკრძალული არ არის.